Dát govat leat ollugiid suhttadan

Ealligovat mat čájehit eallilan eamiámerihkálačča Nathan Phillips (65) miellačájeheamis dearpamin rumbbu dan botta go studeanta Nick Sandmann čuožžu mehterbeale duohken ja geahčča su njuolgga čalbmái. Studeanttas ja su skihpárin lei snuibagahpir mas čuožžu «Make America Great Again» ja sii huike «Huksejehket muvrra! Huksejehket muvrra!». Dáhpáhus lea suhttadan ollugiid miehtá máilmme. – Váivi go ná badjilgehččet olbmo, oaivvilda Philipps. Son lei mielde eamiálbmogiid vuoigatvuohtavázzimis Washingtonas bearjadaga go dát dáhpáhuvai. Sandmann lohká The Guardian áviisii, ahte olbmot leat boastut ádden su. – Mun in leat geange áigon givssidit. Mun dušše čužžon das, deattuha son. Ođđa video čájeha, ahte eallilan almmái dat ieš manai nuoraid lusa.